open-index/open-wikipedia-markdown huggingface dataset:
Σαν Τζοβάννι ντεϊ Φιορεντίνι

Ο **Σαν Τζοβάννι ντεϊ Φιορεντίνι** (*San Giovanni dei Fiorentini*) είναι ρωμαιοκαθολικός ναός του τύπου της βασιλικής μετά τρούλου, που βρίσκεται στο *rione* (διαμέρισμα) Πόντε της Ρώμης, στην Ιταλία. Στην ελληνική αναφέρεται ως **Βασιλική (του) Αγίου Ιωάννη των Φλωρεντινών**.

Είναι αφιερωμένος και εορτάζει στο όνομα του Αγίου Ιωάννη του Βαπτιστή, του πολιούχου της Φλωρεντίας, καθώς αποτέλεσε τον καινούργιο ναό της παροικίας των Φλωρεντινών της Ρώμης. Η κατασκευή του άρχισε τον 16ο αιώνα και ολοκληρώθηκε στις αρχές του 18ου.

## Ιστορία
thumb|left|Αρχιτεκτονικό σχέδιο του ναού
Ο Φλωρεντινός Πάπας Λέων Ι΄ των Μεδίκων ξεκίνησε τον αρχιτεκτονικό διαγωνισμό για έναν νέο ναό στη θέση του παλαιού ναού του Σαν Πανταλέο. Σχέδια υποβλήθηκαν από αρκετούς αρχιτέκτονες, μεταξύ των οποίων ήταν και οι Μπαλτασσάρε Περούτσι, Τζάκοπο Σανσοβίνο, Αντόνιο ντα Σανγκάλλο ο Νεότερος και ο ζωγράφος και αρχιτέκτονας Ραφαήλ.

Ο Σανσοβίνο κέρδισε τον διαγωνισμό, αλλά η εκτέλεση της κατασκευής έγινε από τους Σανγκάλλο και Τζάκομο ντέλλα Πόρτα.

Το 1559 ο Κόζιμο Α΄ των Μεδίκων, Δούκας της Φλωρεντίας, ζήτησε από τον Μιχαήλ Άγγελο να ετοιμάσει σχέδια για τον ναό, αλλά η κεντρωμένη του διάταξη δεν υιοθετήθηκε.

thumb|right|Το εσωτερικό του κυρίως ναού
thumb|285px|Ο ναός ζωγραφισμένος το 1739 από τον Χέντρικ Φρανς φαν Λιντ
Η κυρίως ανέγερση του ναού έγινε από το 1583 έως το 1602 με βάση τη σταυροειδή διάταξη. Τον ντέλλα Πόρτα διαδέχθηκε ο Κάρλο Μαντέρνο το 1602 και καθοδήγησε την κατασκευή του τρούλου και του κυρίως ναού. Ωστόσο η πρόσοψη, βασισμένη σε σχέδιο του Αλεσσάντρο Γκαλιλέι, αποπερατώθηκε μόλις το 1734.

Το 1623-1624 ο Τζοβάννι Λανφράνκο ζωγράφισε το παρεκκλήσιο Σακκέττι. Το 1634 ο ζωγράφος και αρχιτέκτονας Πιέτρο ντα Κορτόνα δέχθηκε την πρόσκληση του Φλωρεντίνου ευγενή Οράτιου Φαλκονιέρι να σχεδιάσει την κόγχη του ιερού. Ετοιμάστηκαν τα σχετικά σχέδια και μακέτα, αλλά δεν εκτελέσθηκαν ποτέ ως είχαν. Η σύλληψη του Κορτόνα περιελάμβανε παράθυρα κρυμμένα από τις θέσεις του εκκλησιάσματος, που θα φώτιζαν την κόγχη, ένα πρώιμο παράδειγμα της μπαρόκ χρήσεως μιας «κρυμμένης πηγής φωτός» και κάτι που θα εφάρμοζε ευρύτατα ο Τζαν Λορέντσο Μπερνίνι. Είκοσι ως τριάντα χρόνια αργότερα, ο Φαλκονιέρι αναβίωσε το σχέδιο, αλλά το ανέθεσε στον αρχιτέκτονα του μπαρόκ Φραντσέσκο Μπορρομίνι, ο οποίος μετέβαλε το σχέδιο ώστε να επιτρέψει την προσθήκη του τάφου του αδελφού του Φαλκονιέρι, Καρδινάλιου Λέλιο Φαλκονιέρι. Μετά τον θάνατο του Μπορρομίνι το 1667, το έργο ολοκληρώθηκε μερικώς τροποποιημένο από τον Κορτόνα και μετά και τον δικό του θάνατο το 1669, από τον Τσίρο Φέρρι, μαθητή και συνεργάτη του Κορτόνα.

## Ταφές
Ο αρχιτέκτονας Φραντσέσκο Μπορρομίνι είναι θαμμένος κάτω από τον τρούλο του ναού.

## Παραπομπές


## Βιβλιογραφία
* Emilio Rufini: *S. Giovanni de' Fiorentini*, Marietti, Ρώμη 1957
* Paolo Portoghesi: *Roma Barocca*, Laterza, Ρώμη 1966
* Luigi Lotti: *S. Giovanni dei Fiorentini*, Alma Roma, Ρώμη 1971

Κατηγορία:Εκκλησίες στη Ρώμη
Κατηγορία:Μπαρόκ αρχιτεκτονική στην Ιταλία
Κατηγορία:Βασιλικές
Αιλία η οξυκόρυφος

Η ***αιλία η οξυκόρυφος*** (*Aelia acuminata*) είναι είδος εντόμων που ανήκει στην τάξη ημίπτερα και στην οικογένεια της βρομούσας, τις πεντατομίδες.

## Κατανομή
Το είδος απαντάται στο μεγαλύτερο μέρος της Ευρώπης, στη Βόρεια Αφρική και στη Βόρεια Ασία, με την εξαίρεση της Κίνας.

## Ενδιαίτημα
Το έντομο αυτό ζει κυρίως σε ξηρούς λειμώνες και αγρούς με δημητριακά. Βρίσκεται και στις Άλπεις σε υψόμετρα μέχρι και 1.300 μέτρα πάνω από τη στάθμη της θάλασσας.

## Περιγραφή και βιολογία
Η *Aelia acuminata* μπορεί να φθάσει σε μήκος τα 5 έως 9 χιλιοστόμετρα. Το σώμα της είναι επίμηκες, με μυτερή κεφαλή (από όπου και το όνομα του είδους *οξυκόρυφος*). Το βασικό χρώμα είναι ανοικτό καφέ. Οι νύμφες είναι μάλλον παρόμοιες με τα ώριμα έντομα, αν και δεν φέρουν ακόμα πτέρυγες.

Η αιλία η οξυκόρυφος είναι μονοετές είδος. Εμφανίζει πέντε στάδια νύμφης και τα ενήλικα άτομα περνούν τον χειμώνα μέσα σε κοπριά ή πυκνούς θάμνους. Είναι φυτοφάγα έντομα και ρουφούν τον χυμό από διάφορες άγριες πόες (ιδίως αγρωστώδη, όπως η ήρα) και δημητριακά. Μπορούν να προκαλέσουν σημαντικές ζημιές σε φυτείες δημητριακών.

## Εικονοθήκη

Αρχείο:Aelia acuminata.ogv|Ζευγάρωμα (κινούμενη εικόνα)
Αρχείο:2017 06 27 Aelia acuminata nymph.jpg|Νύμφη
Αρχείο:Aelia acuminata beentree.jpg|Ενήλικα άτομα τρέφονται με πόα του είδους *[[Phalaris arundinacea]]*
Αρχείο:Aelia acuminata - ZSM.jpg|Αποξηραμένο δείγμα σε μουσείο
Aelia acuminata-n1.jpg|Νύμφη, πρώτο στάδιο
Aelia acuminata-n2.jpg|Νύμφη, τελευταίας ηλικίας


## Παραπομπές


## Βιβλιογραφία
* Michael Chinery: *Insectes de France et d'Europe occidentale*, εκδ. Flammarion, Παρίσι 2012, ISBN 978-2-0812-8823-2, σσ.&nbsp;72-73
* Amyot, C.J B. & Audinet Serville: *Histoire Naturelle des Insectes Hémiptères*, 1843
* Ruiz, D., M. Goula, E. Infiesta, T. Monleón, M. Pujol, E. Gordún: «Guía de identificación de los chinches de los cereales (Insecta, Heteroptera) encontrados en los trigos españoles», *Boletín de Sanidad Vegetal*, τόμ. 29, νο. 4 (2003)

Αιλια οξυκορυφος
Λανγκόν (Ζιρόντ)

Το **Λανγκόν** (γαλλικά: *Langon*) είναι κοινότητα στη νοτιοδυτική Γαλλία, υπονομαρχία του νομού Ζιρόντ, στην περιοχή Νέα Ακουιτανία. Ο πληθυσμός ανέρχεται σε 7.375 κατοίκους (2017).

Οι κάτοικοί του ονομάζονται Λανγκοναί (ζ).  

## Γεωγραφικά στοιχεία
Το Λανγκόν βρίσκεται στο νότιο τμήμα του νομού Ζιρόντ, 48 χιλιόμετρα νοτιοανατολικά του Μπορντώ, στην αριστερή όχθη του ποταμού Γαρούνα. Βρίσκεται κοντά στα σύνορα μεταξύ μιας αμπελουργικής περιοχής (Premières côtes de Bordeaux) και του δρυμού των Λαντ.

Η έκταση της κοινότητας είναι 13,71 τετραγωνικά χιλιόμετρα.

## Ιστορία
αριστερά|μικρογραφία|250x250εσ|Θέση του Λανγκόν στο νομό Ζιρόντ
Η ιστορία της πόλης είναι συνδεδεμένη με την κοινότητα Μπαζάς, περίπου 15 χιλιόμετρα προς τα νότια, ένα σημαντικό στρατιωτικό και θρησκευτικό κέντρο από την Αρχαιότητα έως τον 18ο αιώνα, της οποίας το Λανγκόν είναι το λιμάνι στον ποταμό Γαρούνα, ανταγωνιστικό παλιά με το λιμάνι του Μπορντώ. Εκμεταλλευόμενο την προνομιακή του θέση γύρω από μια στροφή του ποταμού, το Λανγκόν έγινε μεγάλη αγορά στο δρόμο μεταξύ Μπορντώ και Αζέν. Ήδη από τον 12ο αιώνα υπήρχαν  δύο ενορίες, η Νοτρ Νταμ και το Σαιν-Ζερβαί. Κατά τη διάρκεια της Γαλλικής επανάστασης, η ενορία του Σαιν-Ζερβαί του Λανγκόν σχημάτισε την πόλη Λανγκόν.

Το Λανγκόν βρίσκεται μέσα σε μια μεγάλη αμπελουργική περιοχή και από παλιά πλούτισε τόσο από την αμπελοκαλλιέργεια και οινοπαραγωγή όσο και από το λιμάνι, ευρισκόμενο στο σταυροδρόμι των αμπελώνων Γκραβ και Σωτέρν. Η ίδια η πόλη βρίσκεται στο έδαφος της αμπελουργικής περιοχής Γκραβ. Ενώ το Μπαζάς εισήλθε σε σχετική παρακμή από τον 18ο αιώνα, χάνοντας τη μητρόπολη του μετά την Επανάσταση, το δικαστήριο του και πολλούς τεχνίτες του, το Λανγκόν βίωσε μια εμπορική και βιομηχανική άνθηση. Το 1926, τα διοικητικά διαμερίσματα Μπαζάς και Λα Ρεόλ συγχωνεύτηκαν με εκείνο του Λανγκόν, και το Λανγκόν, ελαφρώς πιο πυκνοκατοικημένο, έγινε μία από τις υπονομαρχίες του νομού Ζιρόντ.

Πολιτιστικά, το Λανγκόν βρίσκεται στην περιοχή της Γασκώνης. Το όνομα της πόλης στα οξιτανικά είναι Lengon. Είναι μέρος της ιστορικής περιοχής Μπαζανταί.

## Αξιοθέατα
Το κυριότερο αξιοθέατο στην περιοχή είναι το κάστρο του Ροκταγιάντ, που βρίσκεται 7 χιλιόμετρα νότια του Λανγκόν, στην κοινότητα Μαζέρ, χαρακτηρισμένο ιστορικό μνημείο από το 1976.
Αρχείο:Langon 002.jpg|Στο κέντρο του Λανγκόν
Αρχείο:Langon 009.jpg|Το κτήριο της Υπονομαρχίας
Αρχείο:Langon 007.jpg|Πυλώνας παλιάς γέφυρας
Αρχείο:Langon 008.jpg|Η εκκλησία Σαιν-Ζερβαί
Αρχείο:Langon 33 Carmes 01.jpg|Πολιτιστικό κέντρο Λε Καρμ
Αρχείο:Langon 33 Mam.jpg|Μνημείο νεκρών
Αρχείο:Roquetaillade château et chapelle.JPG|Το κάστρο του Ροκταγιάντ


## Παραπομπές


## Εξωτερικοί σύνδεσμοι
* Η επίσημη ιστοσελίδα της κοινότητας Λανγκόν (γαλλικά)
* Η ιστοσελίδα του Γραφείου Τουρισμού (επιλογή γλώσσας)

Κατηγορία:Πόλεις της Ακουιτανίας
Κατηγορία:Πόλεις της Γαλλίας
Φυσικό Καταφύγιο Στάρα Ρεκά

Το **Φυσικό Καταφύγιο Στάρα Ρεκά** (βουλγαρικά: *Стара река*, μτφ. «Παλιό Ποτάμι») είναι ένα από τα εννέα φυσικά καταφύγια στο Εθνικό Πάρκο Κεντρικών Βαλκανίων στην κεντρική Βουλγαρία.Το καταφύγιο ιδρύθηκε στις 19 Μαρτίου 1981 για να προστατεύσει τα μοναδικά οικοσυστήματα των Βαλκανικών βουνών.Εκτείνεται σε έκταση 1974,7 εκταρίων, ή 19,747 τ.χλμ.

## Γεωγραφία
αριστερά|μικρογραφία|262x262εσ
Το καταφύγιο βρίσκεται λίγα χιλιόμετρα βόρεια της πόλης του Κάρλοβο στο βόρειο τμήμα της Φιλιππούπολης.Καλύπτει τις νότιες πλαγιές των Βαλκανικών βουνών που εκτείνονται από τη κορυφή *Levski* (2166 μ.) και τη κορυφή *Golyam Kupen* (2169 μ.). στην κύρια κορυφογραμμή της οροσειράς νότια κατά μήκος της κοιλάδας του ποταμού Στάρα Ρεκά και των παραποτάμων του.

Το υψόμετρο του καταφυγίου κυμαίνεται μεταξύ 1000 και 2169 μ.Οι νότιες πλαγιές των Βαλκανικών βουνών έχουν πιο ήπιο κλίμα και καλύπτονται από χιόνι κατά μέσο όρο 120 ημέρες ετησίως.Οι τύποι εδάφους είναι διαφορετικοί και αποτελούνται από λιβάδια, βουνά στις υψηλότερες περιοχές έως και δάση σε χαμηλότερα υψόμετρα.

## Χλωρίδα
μικρογραφία|264x264εσ
Οι δασικοί βιότοποι στο Φυσικό Καταφύγιο Στάρα Ρεκά περιλαμβάνουν συνήθως τέσσερα έως πέντε είδη δέντρων.Τα χαμηλότερα μέρη του καταφυγίου καλύπτονται από βελανιδιά (*Quercus petraea*), δασική οξιά (*Fagus sylvatica*), ράξος μελία (*Fraxinus ornus*), μελιόγαυρο (*Ostrya carpinifolia*) και ανατολικό γαύρο (*Carpinus orientalis*).Υπάρχουν επίσης μικτά δάση οξιάς και έλατου μαζί με σφένδαμο πεδινό (*Acer campestre*), ελληνικό σφενδάμι (*Acer holdreichii*) και τη σημύδα μπετούλα (*Betula pendula*) τα οποία αναπτύσσονται σε μεγαλύτερα υψόμετρα.Τα δάση της ερυθρελάτης (*Picea abies*) αναπτύσσονται στα υψηλότερα υψόμετρα.

## Πανίδα
Στο φυσικό καταφύγιο Στάρα Ρεκά υπάρχει ένας σημαντικός πληθυσμός αγριοκάτσικων κατά μήκος των νότιων πλαγιών των Βαλκανικών βουνών.Είναι επίσης ένα σημαντικό καταφύγιο για τη καφέ αρκούδα, το γκρίζο λύκο, την αγριόγατα, το δενδροκούναβο και την ευρωπαϊκή ενυδρίδα.

Υπάρχουν πολλά είδη αρπακτικών πτηνών, όπως ο βασιλαετός, ο χρυσαετός, ο σταυραετός, η αετογερακίνα, ο σφηκιάρης, το διπλοσάινο, το ξεφτέρι, το στεπογέρακο, ο πετρίτης και ο ευρασιατκός μπούφος.Άλλα προστατευόμενα πτηνά είναι η αγριόκοτα, ο λευκονώτης και ο μαύρος δρυοκολάπτης.

## Δείτε επίσης

*Εθνικό Πάρκο Πιρίν
*Φυσικό Καταφύγιο Γιούλεν

## Παραπομπές

# "Stara Reka Reserve"
# "Stara Reka Reserve: Detailed Information"
# "Register of the Protected Territories and Zones in Bulgaria"

Σταρα Ρεκα
Άνω Βέργα Μεσσηνίας

Η **Άνω Βέργα** είναι οικισμός της Περιφερειακής Ενότητας Μεσσηνίας, στην Περιφέρεια Πελοποννήσου, με πληθυσμό 27 κατοίκων, σύμφωνα με την Απογραφή του 2021. Διοικητικά ανήκει στην κοινότητα Βέργας και υπάγεται στη Δημοτική Ενότητα Καλαμάτας, του Δήμου Καλαμάτας.

## Τοποθεσία
Η Άνω Βέργα βρίσκεται σε υψόμετρο 869 μέτρων στον Ταΰγετο, πάνω από την Καλαμάτα και μέχρι το 1956 ονομαζόταν Άνω Σέλιτσα.

## Μάχη Βέργας
Στην περιοχή της Άνω Βέργας και Κάτω Βέργας, έγινε η ιστορική Μάχη της Βέργας, που οι Μανιάτες οχυρωμένοι πίσω από το «Τείχος της Βέργας», νίκησαν τον Ιμπραήμ και η Μάνη παρέμεινε αδούλωτη.

## Διοικητικές μεταβολές
* 16-10-1940, αναγνώριση του οικισμού Άνω Σέλιτσα και προσάρτησή του στην κοινότητα Σελίτσης.
* 21-05-1956, ο οικισμός Άνω Σέλιτσα μετονομάζεται σε Άνω Βέργα.
* 04-12-1997, ο οικισμός Άνω Βέργα αποσπάται από την Κοινότητα Βέργας και προσαρτάται στο Δήμο Καλαμάτας.

## Πληθυσμός

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1995, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

## Εξωτερικοί σύνδεσμοι
* Δήμος Καλαμάτας

Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Καλαμάτας
Καλάμι Μεσσηνίας

Το **Καλάμι** είναι οικισμός της Περιφερειακής Ενότητας Μεσσηνίας, στην Περιφέρεια Πελοποννήσου, με πληθυσμό 163 κατοίκων, σύμφωνα με την Απογραφή του 2011. Διοικητικά ανήκει στην Κοινότητα Ασπροχώματος και υπάγεται στη Δημοτική Ενότητα Καλαμάτας, του Δήμου Καλαμάτας.

## Τοποθεσία
Το Καλάμι βρίσκεται σε υψόμετρο 40 μέτρων και απέχει 6 χιλιόμετρα από την Καλαμάτα.

## Διοικητικές μεταβολές

* 21-04-1835, ο οικισμός Καλάμι προσαρτάται στο Δήμο Καλαμών.
* 31-08-1912, ο οικισμός Καλάμι αποσπάται από το Δήμο Καλαμών και προσαρτάται στην Κοινότητα Ασπροχώματος.
* 22-12-1927, στον οικισμό Καλάμι προσαρτάται ο καταργούμενος οικισμός Κατσίκοβο της Κοινότητας Ασπροχώματος.
* 04-12-1997, ο οικισμός Καλάμι αποσπάται από την Κοινότητα Ασπροχώματος και προσαρτάται στο Δήμο Καλαμάτας.

## Εξωτερικοί σύνδεσμοι

* Δήμος Καλαμάτας

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Καλαμάτας
Λουίζα του Βρανδεμβούργου-Σβετ

Η **Λουίζα του Βρανδεμβούργου-Σβετ** (*Luise Henriette Wilhelmine von Brandenburg-Schwedt*, 24 Σεπτεμβρίου 1750 - 21 Δεκεμβρίου 1811) ήταν κόρη του Φρειδερίκου Ερρίκου του Βρανδεμβούργου-Σβετ.

## Βιογραφία
Η *Λουίζα Ερριέττα Βιλελμίνη* γεννήθηκε στις 24 Σεπτεμβρίου 1750 στο Ρουζάνκι και ήταν το νεότερο παιδί και κόρη του Φρειδερίκου Ερρίκου του Βρανδεμβούργου-Σβετ και της Λεοπολδίνης Μαρίας του Άνχαλτ-Ντέσαου.

Στις 25 Ιουλίου 1767 παντρεύτηκε τον Λεοπόλδο Γ΄ του Άνχαλτ-Ντέσαου. Μαζί απέκτησαν δύο παιδιά:
*θνησιγενή κόρη (1768)
*τον Φρειδερίκο (1769 - 1814), παντρεύτηκε την Αμαλία της Έσσης-Χόμπουργκ. Απέκτησαν 7 παιδιά.

Η Λουίζα πέθανε στις 21 Δεκεμβρίου 1811 στο Ντέσσαου σε ηλικία 61 ετών.

## Πρόγονοι

## Πηγές
* Johanna Geyer-Kordesch (ed.): *Die Englandreise der Fürstin Louise von Anhalt-Dessau im Jahre 1775*, Nicolaische Verlagsbuchhandlung, Berlin, 2006, 
* Wilhelm Haefs, Holger Zaunstöck (ed.): *Hof – Geschlecht – Kultur. Luise von Anhalt-Dessau (1750–1811) und die Fürstinnen ihrer Zeit* = *Das achtzehnte Jahrhundert*, vol. 28, issue 2, Wallstein, Göttingen 2004, 
* Simone Hübner: *Luise von Anhalt-Dessau &mdash; eine aufgeklärte Fürstin? Versuch einer Lebensbeschreibung*  thesis, Humboldt University, Berlin, 1993
* William and Ulrike Sheldon (eds.): *Im Geist der Empfindsamkeit. Freundschaftsbriefe der Mösertochter Jenny von Voigts an die Fürstin Luise von Anhalt-Dessau 1780–1808*,  Wenner, Osnabrück, 1971

## Παραπομπές


Κατηγορία:Οίκος των Χοεντσόλερν
Κατηγορία:Οίκος των Ασκάνια
Κατηγορία:Γερμανοί ευγενείς
Κατηγορία:Πριγκίπισσες του Άνχαλτ-Ντέσαου
Κατηγορία:Πριγκίπισσες της Γερμανίας
Κατηγορία:Γερμανίδες δούκισσες
Τζένιφερ Χάντσον

H **Τζένιφερ Κέιτ Χάντσον** (αγγλικά: Jennifer Kate Hudson, 12 Σεπτεμβρίου 1981 - ), επίσης γνωστή με το ψευδώνυμο **J. Hud**, είναι Αμερικανίδα τραγουδίστρια, ηθοποιός και παρουσιάστρια.

## Καριέρα
Απέκτησε φήμη το 2004 ως φιναλίστ στον τρίτο κύκλο του *[[American Idol]],* όπου κατέλαβε την έβδομη θέση. Η Χάντσον έκανε την πρώτη της εμφάνιση στον κινηματογράφο στην ταινία *[[Dreamgirls (ταινία)|Dreamgirls]]* (2006), για την οποία έλαβε Χρυσή Σφαίρα, Όσκαρ, BAFTA και Βραβείo Σωματείου Ηθοποιών Β' Γυναικείου Ρόλου. Εμφανίστηκε επίσης στο *[[Sex and the City (ταινία)|Sex and the City]]* (2008), *[[Η Μυστική Ζωή των Μελισσών|Η μυστική ζωή των μελισσών]]* (2008) και *Black Nativity* (2013). Το 2015, έκανε την πρώτη της εμφάνιση στο Μπρόντγουεϊ στο μιούζικαλ *[[The Color Purple (μιούζικαλ)|The Color Purple]]*.

Μετά τη συμμετοχή της στο *American Idol* και στο *Dreamgirls*, η Χάντσον υπέγραψε συμβόλαιο με την Arista Records και κυκλοφόρησε τον πρώτο ομώνυμο δίσκο της το 2008, που έγινε χρυσός στις ΗΠΑ, πούλησε πάνω από 1 εκατ. αντίτυπα παγκοσμίως και έλαβε Γκράμι για Καλύτερο Δίσκο R&B. Οι επόμενοι δίσκοι της, *I Remember Me* (2011) και *JHUD* (2014), είχαν εμπορική επιτυχία με τον πρώτο δίσκο να γίνεται χρυσός στις ΗΠΑ. Η Χάντσον έλαβε το δεύτερο Γκράμι Καλύτερου Δίσκου για Μιούζικαλ το 2017 για το μιούζικαλ *The Color Purple*.

Η Χάντσον υπήρξε αντικείμενο σημαντικής προσοχής από τα μέσα ενημέρωσης το 2008 όταν η μητέρα της, ο αδερφός της και ο ανιψιός της σκοτώθηκαν μετά από πυροβολισμούς. Την επόμενη χρονιά έκανε αρκετές δημόσιες εμφανίσεις, με σημαντικότερη αυτή στο Super Bowl XLIII. Η Χάντσον έχει περιγραφεί ως φίλη του πρώην Αμερικανού προέδρου, Μπαράκ Ομπάμα, που την προσκάλεσε να εμφανιστεί μαζί του σε έναν μαραθώνιο στο Μπέβερλι Χιλς κατά την διάρκεια της πρώτης θητείας του το 2009. Επίσης εμφανίστηκε στον Λευκό Οίκο. Το 2013, έλαβε το δικό της αστέρι στην Λεωφόρο της Δόξας του Χόλυγουντ. Έχει εργαστεί ως καθηγήτρια φωνητικής στην βρετανική και αμερικανική έκδοση του *[[The Voice (franchise)|The Voice]]* από το 2017 έως το 2019, έτσι έγινε η πρώτη γυναίκα που κέρδισε το *The Voice* ως καθηγήτρια φωνητικής και όχι ως διαγωνιζόμενη.

## Δισκογραφία
* *Jennifer Hudson* (2008)
* *I Remember Me* (2011)
* *JHUD* (2014)

## Παραπομπές


## Εξωτερικοί σύνδεσμοι
* 
* 
* 
* 
* 

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί φωνής
Κατηγορία:Τραγουδιστές ποπ
Κατηγορία:Αμερικανίδες τραγουδίστριες
Κατηγορία:Βραβευμένες με Όσκαρ Β' Γυναικείου Ρόλου
Κατηγορία:Βραβευμένες με BAFTA B' Γυναικείου Ρόλου
Κατηγορία:Βραβευμένες με Χρυσή Σφαίρα Β΄ Γυναικείου Ρόλου
Κατηγορία:Βραβευμένοι με Grammy
Ολίβια Νιούτον Τζον

Η **Ολίβια Νιούτον Τζον** (αγγλικά: Olivia Newton-John, 26 Σεπτεμβρίου 1948 – 8 Αυγούστου 2022) ήταν Αγγλίδα και Αυστραλή τραγουδίστρια, στιχουργός, ηθοποιός, χορεύτρια, επιχειρηματίας και ακτιβίστρια. Έλαβε τέσσερις φορές Βραβείο Γκράμι και έχει μπει πέντε φορές στο number-one και δέκα φορές στο top-ten του ''Billboard'' Hot 100 ενώ δυο δίσκοι της έχουν καταλάβει την πρώτη θέση στο ''Billboard'' 200. Έντεκα από τα singles της (συμπεριλαμβανομένων δυο πλατινένιων δίσκων) και 14 δίσκοι της (συμπεριλαμβανομένων δυο πλατινένιων και τεσσάρων διπλά πλατινένιων) έχουν γίνει χρυσοί. Έχει πουλήσει σχεδόν 100 εκατ. δίσκους παγκοσμίως και θεωρείται μια από τους καλλιτέχνες με τις περισσότερες πωλήσεις δίσκων παγκοσμίως. Πρωταγωνίστησε στο μιούζικαλ *[[Grease (ταινία)|Grease]]* (1978) και το ομώνυμο τραγούδι είναι ένα από τα πιο επιτυχημένα στην ιστορία της μουσικής ενώ το σινγκλ "You're the One That I Want", με τον συμπρωταγωνιστή της Τζον Τραβόλτα, είναι ένα από τα σινγκλ με τις περισσότερες πωλήσεις όλων των εποχών.

Η Νιούτον Τζον ήταν επίσης ακτιβίστρια για ζητήματα του περιβάλλοντος και των δικαιωμάτων των ζώων. Έχει ταχθεί υπέρ της υπεράσπισης της υγείας και έχει αναμιχθεί με αρκετές φιλανθρωπίες, προϊόντα υγείας και εράνους. Τα επιχειρηματικά ενδιαφέροντά της περιλαμβάνουν την κυκλοφορία αρκετών προϊόντων για την Koala Blue και την ιδιοκτησία του Gaia Retreat & Spa στην Αυστραλία.

Η Νιούτον Τζον είχε παντρευτεί δυο φορές. Έχει αποκτήσει μια κόρη, τη Χλόη Λάτανζι, με τον πρώτο σύζυγό της, τον ηθοποιό Ματ Λάτανζι. Το 2008 παντρεύτηκε τον Τζον Ίστερλινγκ.

Απεβίωσε από καρκίνο του μαστού σε ηλικία 73 ετών στις ΗΠΑ στις 8 Αυγούστου 2022.

## Φιλμογραφία

## Εξωτερικοί σύνδεσμοι
* 
* 
* 

## Παραπομπές


Κατηγορία:Αγγλίδες τραγουδίστριες
Κατηγορία:Αγγλίδες τραγουδίστριες ποπ
Κατηγορία:Αγγλίδες ηθοποιοί κινηματογράφου
Κατηγορία:Αγγλίδες ηθοποιοί τηλεόρασης
Κατηγορία:Άγγλοι περιβαλλοντολόγοι
Κατηγορία:Αυστραλοί τραγουδιστές
Κατηγορία:Αυστραλές ηθοποιοί κινηματογράφου
Κατηγορία:Αυστραλές ηθοποιοί τηλεόρασης
Κατηγορία:Βρετανοί Εβραίοι
Κατηγορία:Αξιωματικοί του Τάγματος της Βρετανικής Αυτοκρατορίας
Κατηγορία:Βραβευμένοι με Grammy
Κατηγορία:Συμμετέχοντες στη Eurovision
Αμαλία του Λέβενσταϊν-Βέρτχαϊμ-Φρόιντενμπεργκ

Η **Αμαλία του Λέβενσταϊν-Βέρτχαϊμ-Φρόιντενμπεργκ** (*Amelie Prinzessin zu Löwenstein-Wertheim-Freudenberg*, 4 Μαρτίου 1923 - 26 Μαρτίου 2016) ήταν η σύζυγος του Αντώνιου Γκύντερ του Όλντενμπουργκ.

## Βιογραφία
Η *Αμαλία Γερτρούδη Παυλίνα Αντωνία Μαγδαληνή Βάντα Ελισάβετ* γεννήθηκε στις 4 Μαρτίου 1923 στη Φραγκφούρτη και ήταν το πρώτο παιδί του Ούντο του Λέβενσταϊν-Βέρτχαϊμ-Φρόιντενμπεργκ και της Μαργαρίτας του Καστέλ-Καστέλ.

Στις 7 Αυγούστου 1951 παντρεύτηκε τον Αντώνιο Γκύντερ του Όλντενμπουργκ στο Κροϊτσβέρτχαϊμ της Βαυαρίας. Μαζί απέκτησαν δύο παιδιά:
* τη *Ελένη* Ελισάβετ Ματθίλδη Μαργαρίτα (γενν. το 1953-), δεν παντρεύτηκε ποτέ
* *Χριστιανό* Νικόλαο Ούντο Πέτρο (γενν. το 1955-), παντρεύτηκε την Καρολίνα του Ράντσαου. Απέκτησαν 4 παιδιά.

Πέθανε στις 26 Μαρτίου 2016 στο Οϊτίν σε ηλικία 93 ετών.

## Παραπομπές
*thePeerage.com - Ameli Prinzessin zu Löwenstein-Wertheim-Freudenberg
*L'Allemagne dynastique, Huberty, Giraud, Magdelaine, Reference: IV 475
*The Royal House of Stuart, London, 1969, 1971, 1976, Addington, A. C., Reference: II 381
*Genealogisches Handbuch des Adels, Fürstliche Häuser, Reference: 1964 265
*Ameli, Duchess of Oldenburg's obituary 


Κατηγορία:Οίκος του Σλέσβιχ-Χόλσταϊν-Γκόττορπ
Κατηγορία:Γερμανοί ευγενείς
Κατηγορία:Πριγκίπισσες της Γερμανίας
Χέιντεν Πανετιέρ

Η **Χέιντεν Πανετιέρ** (αγγλικά: Hayden Lesley Panettiere, 21 Αυγούστου 1989 - ) είναι Αμερικανίδα ηθοποιός, μοντέλο και τραγουδίστρια. Είναι γνωστή από την συμμετοχή της στη σαπουνόπερα *Guiding Light* (1997-2000), στη σειρά του NBC *Ήρωες* (2006-2010) και στη μουσικοδραματική σειρά του ABC/CMT *Nashville* (2012-2018).

## Βιογραφία
Γεννημένη στη Νέα Υόρκη, εμφανίστηκε πρώτη φορά σε διαφήμιση σε ηλικία έντεκα μηνών. Η πρώτη της υποκριτική καριέρα πλήρους απασχόλησης ξεκίνησε στην σειρά *One Life to Live* (1994–1997) και στη σειρά *Guiding Light* (1996–2000). Ύστερα συμμετείχε στην ταινία της Disney *Σύγκρουση τιτάνων* σε ηλικία δέκα ετών. Άλλοι ρόλοι της περιλαμβάνουν την συμμετοχή της στον ομώνυμο χαρακτήρα στην δραματική ταινία *Amanda Knox: Murder on Trial in Italy*, ως ηθοποιός φωνής στην σειρά *[[Kingdom Hearts]]* και στην ταινία *[[Scream 4]]*. Έλαβε δυο υποψηφιότητες για Χρυσή Σφαίρα Β΄ Γυναικείου Ρόλου σε Μίνι Σειρά ή Τηλεοπτική Ταινία, για την συμμετοχή της στην ταινία *Nashville* το 2012 και το 2013. Το 2023 επανέλαβε το ρόλο της Κίρμπι Ριντ στο *[[Scream VI]]*.

## Φλιμογραφία

### Κινηματογράφος

## Παραπομπές


## Εξωτερικοί σύνδεσμοι

* 

Κατηγορία:Αμερικανίδες ηθοποιοί
Ανθρακίτης

Ο **ανθρακίτης** ανήκει σε μια από τις τέσσερις κατηγορίες στις οποίες διακρίνεται ο γαιάνθρακας η αλλιώς ο ορυκτός άνθρακας ανάλογα με την περιεκτικότητα του σε άνθρακα.

Ανθρακίτης ονομάζεται ο γαιάνθρακας που περιέχει πάνω από 90% άνθρακα.

Κατηγορία:Ορυκτά καύσιμα
Ελίζα Ντούσκου

Η **Ελίζα Ντούσκου** (· 30 Δεκεμβρίου 1980) είναι Αμερικανίδα ηθοποιός, μοντέλο και παραγωγός. Πρωταγωνίστησε στην ταινία *[[Buffy the Vampire Slayer]]* και στη συνέχειά της *[[Angel (1999 TV series)|Angel]]* καθώς και στις δυο σειρές του Fox, το *[[Dollhouse (TV series)|Dollhouse]]*, για την οποία ήταν επίσης παραγωγός, και το *[[Tru Calling]]*. Είναι επίσης γνωστή για τη συμμετοχή της στις ταινίες *[[Αληθινά Ψέματα|True Lies]]*, *[[Bye Bye Love (film)|Bye Bye Love]]*, *[[The New Guy]]*, *[[Bring It On (film)|Bring It On]]*, *[[Wrong Turn]]* και *[[Jay and Silent Bob Strike Back]]* καθώς και για τις δουλειές της ως ηθοποιός φωνής σε βιντεοπαιχνίδια!

## Βιογραφία
Η Ντούσκου γεννήθηκε στη Βοστώνη της Μασαχουσέτης. Είναι η μοναδική κόρη και το νεότερο από τα τέσσερα παιδιά του Φίλιπ Ρίτσαρντ Τζόρτζ Ντούσκου και της Τζούντι Ντούσκου, καθηγήτριας πολιτικών επιστημών. Ο πατέρας της Ντούσκου γεννήθηκε στη Βοστώνη και οι γονείς της κατάγονται από την Κορυτσά. Η μητέρα της κατάγεται από το Άινταχο και είναι δανέζικης, αγγλικής, ιρλανδικής και γερμανικής καταγωγής. Οι γονείς της χώρισαν προτού η ίδια γεννηθεί.

Η μητέρα της Ντούσκου ήταν μέλος της Εκκλησίας του Ιησού Χρηστού. Η ίδια και οι τρεις αδερφοί της ανατράφηκαν ως μορμόνοι. Φοίτησε στο Beaver Country Day School της Μασαχουσέτης και αποφοίτησε από το Λύκειο Γουότερταουν.

## Παραπομπές


## Εξωτερικοί σύνδεσμοι
*

Κατηγορία:Αμερικανίδες ηθοποιοί
Κατηγορία:Αμερικανοί ακτιβιστές
Ντούσκου
Μία Βασικόβσκα

Η **Μία Βασικόβσκα** (αγγλικά: *Mia Wasikowska*, γεν. 25 Οκτωβρίου 1989) είναι Αυστραλή ηθοποιός. Έκανε την πρώτη της εμφάνιση στην τηλεόραση στο αυστραλιανό τηλεοπτικό δράμα "All Saints" το 2004 και την πρώτη κινηματογραφική της εμφάνιση στην ταινία *Suburban Mayhem* το 2006. 

Έγινε ευρέως γνωστή μετά την επιτυχημένη συμμετοχή της στην σειρά του HBO "In Treatment" (Μαθήματα ψυχολογίας). Ήταν υποψήφια για το βραβείο Β' Γυναικείου Ρόλου των Ανεξάρτητων Βραβείων Spirit για την συμμετοχή της στην ταινία *That Evening Sun* (2009).

Η Βασικόβσκα απέκτησε παγκόσμια αναγνώριση το 2010 όταν πρωταγωνίστησε ως Αλίκη στην ταινία του Τιμ Μπάρτον ''Η Αλίκη στη χώρα των θαυμάτων''. Ακολούθησαν οι ταινίες *[[Τα παιδιά είναι εντάξει]]* επίσης το 2010 (για τον ρόλο της στην ταινία έλαβε το Hollywood Award Καλύτερης πρωτοεμφανιζόμενης ηθοποιού).

Το 2015 πρωταγωνίστησε στην ταινία *[[Πορφυρός Λόφος]]* σε σκηνοθεσία του Γκιγιέρμο Ντελ Τόρο, όπως και στην ταινία φαντασίας *Η Αλίκη μέσα από τον καθρέφτη*, το σίκουελ της ταινίας *Η Αλίκη στη χώρα των θαυμάτων*.  Από τότε έχει εμφανιστεί σε αρκετές ανεξάρτητες ταινίες.

## Φιλμογραφία

## Παραπομπές


## Εξωτερικοί σύνδεσμοι

* 

Κατηγορία:Αυστραλές ηθοποιοί
Μυρτώ Πισπινή

Η **Μυρτώ Πισπινή** είναι Ελληνίδα ηθοποιός, σκηνοθέτης και καθηγήτρια θεάτρου. Έγινε ευρέως γνωστή από το ρόλο της *Μαριάννας Θεοχάρη* στην καθημερινή σειρά *[[Καλημέρα Ζωή]]* στον ANT1. 

## Βιογραφικό
Ξεκίνησε την πορεία της ως ηθοποιός στα τέλη της δεκαετίας του 1980. Συγκεκριμένα το 1988 έλαβε μέρος στην ταινία μικρού μήκους *Η συνάντηση*. Ακολούθησε η συμμετοχή της στη βιντεοταινία *Ο καπετάνιος και η χορεύτρια* το 1989. Από το 1992 μέχρι το 1993 ήταν μέρος του καστ της καθημερινής δραματικής σειράς *[[Παράλληλοι δρόμοι]]* στο Mega Channel, έχοντας το ρόλο της Ρένας Κανελλοπούλου. Έγινε ιδιαίτερα γνωστή στο ευρύ κοινό με το ρόλο της *Μαριάννας Θεοχάρη* στην θρυλική καθημερινή σειρά του ANT1 *[[Καλημέρα Ζωή]]*, έχοντας μόνιμη παρουσία στη σειρά για 13 ολόκληρα χρόνια. Πιο συγκεκριμένα ξεκίνησε να εμφανίζεται στη σειρά στις 26 Νοεμβρίου του 1993, από το πρώτο δηλαδή επεισόδιο της. Εκεί υποδύθηκε τη Μαριάννα, τηλεοπτική σύζυγο του *Στάθη Θεοχάρη* (Γιώργου Βασιλείου) που ήταν και ο κεντρικός πρωταγωνιστής στη σειρά. Από τα μέσα της δεκαετίας του 1990 ο αρχικά μικρότερος ρόλος της έγινε ο γυναικείος πρωταγωνιστικός της σειράς. Το Μάιο του 2005 αποχώρησε προσωρινά από τη σειρά, μετά από 12 χρόνια παρουσίας, εξαιτίας ενός προσωπικού προβλήματος υγείας, με την ηθοποιό Ιφιγένεια Στάικου να αναλαμβάνει προσωρινά το ρόλο της Μαριάννας Θεοχάρη. Επέστρεψε ξανά στη σειρά τον Σεπτέμβριο του 2005, με την έναρξη του 13ου κύκλου της, ενώ παρέμεινε σε αυτή μέχρι και το τελευταίο επεισόδιο στις 31 Μαρτίου του 2006 έχοντας λάβει μέρος σε περισσότερα από 3.000 επεισόδια του Καλημέρα Ζωή με τον ίδιο ρόλο. Μετά από ένα περίπου χρόνο τηλεοπτικής αποχής έπαιξε το 2008 στη "Πεθερά Δυτικών Προαστίων" της κωμικής σειράς *[[Επτά Θανάσιμες Πεθερές]]*. Την ίδια χρονιά ακολούθησε η συμμετοχή της στην ιστορία "Τυχεροί" του αστυνομικού θρίλερ *Ίχνη*. Τη σεζόν 2008-2009 έπαιξε και πάλι σε καθημερινή σειρά. Συγκεκριμένα είχε έναν από τους πρωταγωνιστικούς ρόλους, αυτόν της *Λουκίας*, στο δεύτερο κύκλο της σειράς του Mega Channel *[[Μια στιγμή δυο ζωές]]*. Από το 2011 μέχρι το 2012 έπαιξε στη θεατρική μαύρη κωμωδία *Προσοχή! Ο γάμος βλάπτει σοβαρά την υγεία* μαζί με το Βασίλη Λαζαρίδη, αποσπώντας θετικές κριτικές.

Μέσα στα επόμενα χρόνια ασχολήθηκε κυρίως με το θέατρο και τη διδασκαλία στη Ανώτερη Δραματική Σχολή Τράγκα ενώ ασχολήθηκε και με τη σκηνοθεσία. Τη σεζόν 2019-2020 σκηνοθέτησε και πρωταγωνίστησε στην παράσταση *Σίρλεϋ Βαλεντάιν* στο Έναστρον.

## Φιλμογραφία
### Τηλεόραση

### Κινηματογράφος

### Βιντεοταινίες

## Θεατρογραφία

## Παραπομπές


Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
65803 Δίδυμος

Ο **65803 Δίδυμος**, με προσωρινό χαρακτηρισμό 1996 GT, είναι γεωπλήσιο αντικείμενο μικρότερο του ενός χιλιομέτρου με σύγχρονο δορυφόρο. Ανήκει στους δυνητικά επικίνδυνους αστεροειδείς και ανήκει τόσο στην ομάδα αστεροειδών Άμορ όσο και στους Απολλώνιους αστεροειδείς. Ο αστεροειδής ανακαλύφθηκε το 1996 από την έρευνα Spacewatch στο Κιτ Πικ, ενώ ο δορυφόρος του ανακαλύφθηκε το 2003. Η δυαδική φύση του αστεροειδή του έδωσε το όνομα δίδυμος. Το δυαδικό σύστημα ήταν στόχος της αποστολής DART που είχε στόχο να μελετήσει την αποτροπή πρόσκρουσης αστεροειδή μέσω σύγκρουσης με διαστημοσυσκευή.

## Τροχιακά χαρακτηριστικά
Ο Δίδυμος περιφέρεται γύρω από τον Ήλιο σε απόσταση από 1,0 μέχρι 2,3 αστρονομικές μονάδες κάθε δύο χρόνια και ένα μήνα (770 ημέρες). Η προσέγγισή του στη Γη τον Νοέμβριο του 2003 ήταν ιδιαίτερα κοντινή, σε απόσταση 7,18 εκατομμυρίων χιλιομέτρων, και δεν αναμένεται να πλησιάσει ξανά τόσο πριν τον Νοέμβριο του 2123. Ο Δίδυμος μπορεί να πλησιάσει κοντά και στον Άρη.

## Φυσικά χαρακτηριστικά
thumb|left|Το σύστημα Διδύμου-Διμόρφου από την αποστολή DART
### Δίδυμος
Ο Δίδυμος είναι φασματικού τύπο Xk. Επιπλέον φασματικές παρατηρήσεις στο ορατό και εγγύς υπέρυθρο έδειξαν ότι είναι πυριτούχος. Η περίοδος περιστροφής του είναι πολύ σύντομη, περίπου 2,26 ώρες, και η διάμετρός του είναι περίπου 800 μέτρα, με σχεδόν σφαιροειδές σχήμα. 

### Δίμορφος

Ο δορυφόρος του κινείται σε σχεδόν κυκλική ανάδρομη τροχιά, με περίοδο περιφοράς 11,9 ώρες. Έχει διαστάσεις 170 ± 30 μέτρα.

## Εξερεύνηση
Ο Δίδυμος είναι ο στόχος της αποστολής AIDA (Asteroid Impact & Deflection Assessment - Αξιολόγηση Πρόσκρουσης και Αποφυγής Αστεροειδή), μια συνεργασία της NASA με την ESA, η οποία έχει στόχο να ερευνήσει αν είναι δυνατή η αποφυγή σύγκρουσης ενός αστεροειδή με τη Γη μέσω της συντριβής ενός διαστημοπλοίου πάνω του. Αποτελείται από δύο αποστολές, την DART (Double Asteroid Redirection Test, Έλεγχος Ανακατεύθυνσης Διπλού Αστεροειδή) και την Ήρα. Η αποστολή DART εκτοξεύθηκε στις 24 Νοεμβρίου 2021 και προσέκρουσε στον Δίμορφο τις 26 Σεπτεμβρίου 2022. Το συνόδευε ο ιταλικός μικροδορυφόρος LICIACube, ο οποίος παρακολούθησε την πρόσκρουση. Ύστερα από ανάλυση δύο εβδομάδων διαπιστώθηκε ότι η τροχιακή περίοδος του Δίμορφου μειώθηκε κατά 32 λεπτά, ξεπερνώντας την ελάχιστη απαίτηση των 73 δευτερολέπτων και το όριο επιτυχίας στα 10 λεπτά. 

Μια δεύτερη αποστολή στον Δίδυμο, η Hera της ESA εγκρίθηκε το 2019 και εκτοξεύθηκε τον Οκτώβριο του 2024, με στόχο να φτάσει στον Δίδυμο το 2026. Η αποστολή έχει στόχο να ερευνήσει τις δυναμικές επιδράσεις της πρόσκρουσης του DART και να μετρήσει τα χαρακτηριστικά του κρατήρα που αυτή δημιούργησε.

## Παραπομπές

Κατηγορία:Αστεροειδείς Αμόρ
Κατηγορία:Απολλώνειοι αστεροειδείς
Βασίλειο του Καζάν

Το **Βασίλειο του Καζάν** (ρωσικά: *Казанское царство*), επίσης αναφερόμενο ως *Έδαφος του Καζάν* (ρωσικά: *Земля Казанская*), ήταν κρατικό μόρφωμα, ενωμένο με το Βασίλειο της Ρωσίας.

## Ιστορία
[μικρογραφία|αριστερά|Σφραγίδα του [Τάγμα του Καζάν|Τάγματος του Καζάν εντός του Τιτουλάριου του Τσάρου, χρονολογούμενο από το 1672.]]
Έπειτα από σειρά ανεπιτυχών προσπαθειών για τον ορισμό Χάνου θετικά διακείμενου προς τη Μόσχα ως επικεφαλή στο Καζάν, ο Ιβάν Δ΄ της Ρωσίας ξεκίνησε σειρά στρατιωτικών εκστρατειών. Οι δύο πρώτες εκστρατείες είχαν ανεπιτυχή έκβαση, ενώ, το 1552, ο Τσάρος της Ρωσίας προχώρησε σε, εκ νέου, για τρίτη φορά πολιορκία της πρωτεύουσας του χανάτου. Έπειτα από την ανατίναξη μέρους των τειχών της πόλης, μέσω υπόγειας εναπόθεσης πυρίτιδας στα θεμέλιά τους, το Καζάν κατελήφθη έπειτα από του ρωσικού στρατού, με σημαντικό μέρος του πληθυσμού να σφαγιάζεται και την ίδια την πόλη να πυρπολείται. Το Χανάτο του Καζάν έπαυσε να υφίσταται, ενώ η ευρύτερη περιοχή του Μέσου Βόλγα προσαρτήθηκε σε μεγάλο βαθμό από τη Ρωσία. Στο πλαίσιο των εορτασμών της κατάληψης του Καζάν, καθώς και της διάλυσης του Χανάτου του Καζάν, κατόπιν σχετικών διαταγών του Ιβάν του Τρομερού, ανεγέρθηκε ο Καθεδρικός Ναός του Αγίου Βασιλείου, επί της Κόκκινης Πλατείας, στη Μόσχα.

Με σημείο εκκίνησης την κατάληψη της πόλης και έως και την εδαφική διοικητική μεταρρύθμιση του Πέτρου Α΄ το 1708, το καταληφθέν Χανάτο του Καζάν μετατράπηκε στο επονομαζόμενο **Βασίλειο του Καζάν**, ως τμήμα του Βασιλείου της Ρωσίας, υπό την ηγεσία του Τσάρου της Ρωσίας, ο οποίος, παράλληλα, έλαβε τον τίτλο του *«Τσάρου του Καζάν»*, ενώ η διακυβέρνησή του πραγματοποιούνταν από το επονομαζόμενο Τάγμα του Καζάν, το οποίο έδρευε στη Μόσχα. Επίσης, η νεοϊδρυθείσα Αρχιεπισκοπή του Καζάν, εντός συντόμου χρονικού διαστήματος, ορίστηκε ως η τρίτη σημαντικότερη εντός της ιεραρχίας της Ρωσικής Ορθόδοξης Εκκλησίας.

Στις 17 Δεκεμβρίου 1708, μέσω σχετικού διατάγματος, ο Πέτρος Α΄ της Ρωσίας, στο πλαίσιο εδαφικής διοικητικής μεταρρυθμίσεως του Βασιλείου της Ρωσίας την οποία ο ίδιος σχεδίασε, προχώρησε στη δημιουργία του Κυβερνείου του Καζάν.

## Δείτε επίσης
* Άλωση του Καζάν

## Παραπομπές


## Εξωτερικοί σύνδεσμοι

*  
*  

Κατηγορία:Ιστορία του Ταταρστάν
Κατηγορία:Ιστορικές περιοχές της Ρωσίας
Τάταροι του Βόλγα

Οι **Τάταροι του Βόλγα** είναι έθνος τουρκικής καταγωγής στην περιοχή Βόλγα-Ουραλίων της Ρωσίας. Οι Τάταροι του Βόλγα διαιρούνται σε διάφορες υποομάδες. Οι Τάταροι του Βόλγα είναι η δεύτερη μεγαλύτερη εθνότητα της Ρωσίας μετά τους Ρώσους. 

Οι Τάταροι του Βόλγα αποτελούν το 53% του πληθυσμού του Ταταρστάν και το 25% του πληθυσμού του Μπασκορτοστάν.

## Ιστορία των Τατάρων των Βόλγα
Οι Τάταροι που κατοικούν στην δημοκρατία του Ταταρστάν (ομοσπονδιακό υποκείμενο της Ρωσίας) αποτελούν το ένα τρίτο των Τατάρων που ζουν σε όλο το κόσμο. Τα υπόλοιπα δύο τρίτα των Τατάρων δεν ζει στο Ταταρστάν. Μερικές ταταρικές κοινότητες εκτός Ταταρστάν αναπτύχθηκαν πριν το ξέσπασμα της Ρωσικής Επανάστασης του 1917, καθώς οι Τάταροι εξειδικεύονταν στο εμπόριο.

Η ετυμολογία του εθνωνύμιου "Τάταροι" δεν είναι ξεκάθαρα γνωστή. Σύμφωνα με μια θεωρία, η λέξη "Τάταροι" προέρχεται από την κινεζική λέξη "τα-ταν" ή "ντα-νταν". Σύμφωνα με την ίδια θεωρία η λέξη πέρασε στα μογγολικά και από εκεί εξαπλώθηκε στον υπόλοιπο κόσμο. Υπάρχει και μια άλλη θεωρία η οποία υποστηρίζει ότι η λέξη "Τάταροι" είναι τουρκικής προέλευσης. Το εθνωνύμιο "Τάταροι" εμφανίστηκε για πρώτη φορά τον 5ο αιώνα μ.Χ..

Κατά τη διάρκεια του 14ου αιώνα πολλοί Τάταροι έγιναν Σουνίτες Μουσουλμάνοι. Το 1552, μετά την άλωση του Καζάν, οι Ρώσοι κατέλυσαν το ταταρικό κράτος. Από τότε οι Τάταροι είναι Ρώσοι υπήκοοι. Επειδή οι Ρώσοι συνέδεαν τους Τατάρους με το κράτος της Χρυσής Ορδής (το οποίο κατέκτησε τμήματα της Ρωσίας τον 13ο αιώνα), οι Ρώσοι ανέπτυξαν αρνητικά στερεότυπα για τους Τατάρους. Στην σύγχρονη ρωσική κοινωνία κάποια αρνητικά στερεότυπα για τους Τατάρους έχουν διατηρηθεί. Μερικοί Τάταροι διανοούμενοι προσπαθούν να συνδέσουν την ταταρική κληρονομιά με τους Βουλγάρους του Βόλγα, τουρκικό φύλο που κατοικούσε στα εδάφη του σημερινού Ταταρστάν τον μεσαίωνα.

Κατά τον 18ο και 19ο αιώνα, οι Ρώσοι χρησιμοποιούσαν το εθνωνύμιο "Τάταροι" για όλους τους τουρκικούς λαούς που ζούσαν στην Ρωσική Αυτοκρατορία. Ωστόσο, στα χρόνια που προηγήθηκαν της ίδρυσης της ΕΣΣΔ οι τουρκικοί λαοί άρχισαν να εγκαταλείπουν τον εθνικό προσδιορισμό "Τάταροι". Μέχρι τα τέλη του 19ου αιώνα, όταν ξεκίνησε η αποκατάσταση του εθνωνυμίου "Τάταροι", οι Τάταροι του Βόλγα αυτοπροσδιορίζονταν ως Μουσουλμάνοι. Πριν τα τέλη του 19ου αιώνα, οι Ρώσοι αξιωματούχοι χρησιμοποιούσαν την λογοτεχνική μορφή της ταταρικής γλώσσας για να επικοινωνήσουν με τους τουρκικούς πληθυσμούς της Ρωσικής Αυτοκρατορίας. Η συμβολή των Τατάρων του Βόλγα στα μουσουλμανικά εθνικά και πολιτιστικά κινήματα της Ρωσικής Αυτοκρατορίας ήταν σημαντική. Η συμβολή των Τατάρων του Βόλγα στα ρωσικά (και μετέπειτα σοβιετικά) μουσουλμανικά εθνικά και πολιτιστικά κινήματα συνέχισε να είναι σημαντική και μετά την Ρωσική Επανάσταση του 1917. 

Από τις αρχές της δεκαετίας του '90, οι Αρχές στην Δημοκρατία του Ταταρστάν προσπαθούν να αναιρέσουν τον εκρωσισμό που υπέστη το Ταταρστάν κατά τη διάρκεια της Σοβιετικής περιόδου.

## Παραπομπές

Κατηγορία:Πληθυσμιακές ομάδες στην Ουκρανία
Κατηγορία:Πληθυσμιακές ομάδες στη Ρωσία
Βλάντισλαφ του Οσβιέντσιμ

Ο **Βλαντύσλαφ**, πολων. Władysław oświęcimski (1275/80 - 15 Μαΐου 1324) από τον Οίκο των Πιαστ-Σιλεσίας-Οπόλε ήταν δούκας του Οσβιέντσιμ (από το 1315).

## Βιογραφία
Ήταν ο πρωτότοκος γιος του Μιέσκο Α΄ δούκα του Τσέσυν, Ρατσίμπους και της συζύγου του, που μάλλον λεγόταν Γκσυμισλάβα, ίσως των Ρουρικιδών. 

Το 1290, σύντομα μετά που ο πατέρας του ανέλαβε τον έλεγχο του Τσέσυν, ο Βλαντύσλαφ ονομάστηκε συγκυβερνήτης του. Όμως, για άγνωστους λόγους, έπειτα από το τέλος του Μιέσκο Α΄, ο Βλαντύσλαφ δεν έλαβε την πρωτεύουσα Σέτσυν, αλλά το μικρότερη πολιτικά Οσβιέντσιμ, πράγμα που προκάλεσε τις μετέπειτα διπλωματικές συγκρούσεις με τον αδελφό του Καζιμίρ Α΄. Αυτό συνέβαλε στο να εμπλακεί στην πολιτική με το μέρος τού Βλαντύσλαφ Α΄ του *Βραχύ*, δούκα της Κρακοβίας και από το 1320 βασιλιά της Πολωνίας: σε ένα έγγραφο του 1315 ο Βλαντύσλαφ του Οσβιέντσιμ αποκαλείται σύμμαχος του δούκα της Κρακοβίας.

## Οικογένεια
Νυμφεύτηκε το 1304 την Ευφροσύνη των Πιαστ, κόρη του Μπολέσλαφ Β΄ δούκα της Μαζοβίας και είχε τέκνα:
* Ιωάννης Α΄ ο *Σχολαστικός* 1308/10-1372, 
* Άννα απεβ. 1354, παντρεύτηκε τον Θωμά Σετσένι επικεφαλής των επαρχιών Άραντ, Μπακς & Σύρμια.

## Πηγές
* Cawley, Charles, SILESIA, Medieval Lands database, Foundation for Medieval Genealogy.
* Marek, Miroslav. "Genealogy of the House of Szécsényi". Genealogy.EU.

Κατηγορία:Οίκος των Πιαστ-Σιλεσίας
Ιωάννης Α΄ ο Σχολαστικός

Ο **Ιωάννης Α΄**, πολων. Jan I Scholastyk (1308/10 - 1372) από τον Οίκο των Πιαστ-Σιλεσίας-Οπόλε ήταν δούκας του Οσβιέντσιμ (από το 1324).

## Βιογραφία
Ήταν ο μόνος γιος του Βλάντισλαφ δούκα του Οσβιέντσιμ και της Ευφροσύνης των Πιαστ, κόρης του Μπολέσλαφ Β΄ δούκα της Μαζοβίας.

## Οικογένεια
Νυμφεύτηκε πρώτα μία -αγνώστου σε εμάς ονόματος- γυναίκα και είχε τέκνο:
* Ιωάννης Β΄ π.1344/51-1376, δούκας του Οσβιέντσιμ.

Μετά το 1359 ο Ιωάννης Α΄ έκανε δεύτερο γάμο, με τη Σαλώμη (π.1345/50-μετά το 1400), κόρη του Ερρίκου Β΄ Ρόις, επιτρόπου (vogt) του Πλάουεν. Δεν απέκτησαν απογόνους.

## Πηγές
* Jasiński, Kazimierz (2007). Rodowód Piastów śląskich (in Polish). Kraków: Avalon. p. 602.

Κατηγορία:Οίκος των Πιαστ-Σιλεσίας
Ιωάννης Β΄ του Οσβιέντσιμ

Ο **Ιωάννης Β΄**, πολων. Jan II oświęcimski (π. 1344/51 - 19 Φεβρουαρίου 1376) από τον Οίκο των Πιαστ-Σιλεσίας-Οπόλε ήταν δούκας του Οσβιέντσιμ (από το 1372).

## Βιογραφία
Ήταν το μόνο τέκνο του Ιωάννη Α΄ του *Σχολαστικού*, δούκα του Οσβιέντσιμ και μίας -αγνώστου σε εμάς ονόματος- γυναίκας.

## Οικογένεια
Νυμφεύτηκε το 1366 τη Χέντβιχ των Πιαστ-Σιλεσίας (π.1351-1385), κόρη του Λουδοβίκου Α΄ δούκα του Μπζεγκ και είχε τέκνα:
* Ιωάννης Γ΄ 1366-1405, δούκας του Οσβιέντσιμ.
* Άννα 1366;-1440/54;, παντρεύτηκε πρώτα τον Πούτα Β΄ Τσαστολοβίτσε ευγενή της Βοημίας και μετά τον Αλέξανδρο, δούκα. 
** Πούτα Γ΄ Τσαστολοβίτσε απεβ. 1434, δούκας του Ζιέμπιτσε.
* Αικατερίνη π.1367-μετά το 1403.

## Παραπομπές


## Πηγές
* Marek, Miroslav. "Complete Genealogy of the House of Piast". Genealogy.EU.

## Εξωτερικοί σύνδεσμοι
* 

Κατηγορία:Οίκος των Πιαστ-Σιλεσίας
Ραδιοτηλεσκόπιο Σεληνιακού Κρατήρα

thumb

Το **Ραδιοτηλεσκόπιο Σεληνιακού Κρατήρα** (αγγλ.: Lunar Crater Radio Telescope, LCRT) είναι πρόταση του Ινστιτούτου Προηγμένων Εννοιών της NASA (NIAC) για τη δημιουργία ενός ραδιοτηλεσκοπίου εξαιρετικά μεγάλου μήκους κύματος εντός ενός κρατήρα στην αθέατη πλευρά της σελήνης. Εάν ολοκληρωθεί, το τηλεσκόπιο θα είναι το μεγαλύτερο ραδιοτηλεσκόπιο πλήρους διαφράγματος στο ηλιακό σύστημα με διάμετρο 1 χιλιομέτρου.

thumb|left|300px|Η ιδέα των διαδικασιών για την κατασκευή του LCRT.

## Παραπομπές


Κατηγορία:Ραδιοτηλεσκόπια
Καζιμίρ του Μπύτομ

Ο **Καζιμίρ**, πολων. Kazimierz Bytomski (1253/57 - 10 Μαρτίου 1312) από τον Οίκο των Πιαστ-Σιλεσίας-Οπόλε ήταν δούκας του Οπόλε (1282-84, με τον αδελφό του) και του Μπύτομ (από το 1284).

## Βιογραφία
Ήταν ο δευτερότοκος γιος του Βλάντισλαφ δούκα του Οπόλε, Ρατσίμπους, Κάλις, Βιέλουν και της Ευφημίας των Πιαστ, κόρης του Βλάντισλαφ Οντόνιτς δούκα της Μεγάλης Πολωνίας.

Η σύζυγός του Ελένη ίσων ήταν κόρη του Λέοντα Α΄ της Γαλικίας και της Κωνσταντίας, κόρης του Μπέλα Δ΄ της Ουγγαρίας και της Μαρίας Λασκαρίνας. Η Κωνσταντία ήταν αδελφή της Ευλογημένης Γιολάντας-Ελένης των Πιαστ, κόρης του Μπολέσλαφ του *Ευσεβούς*, δούκα της Μεγάλης Πολωνίας.

## Οικογένεια
Νυμφεύτηκε το 1275-78 την Ελένη, άγνωστης καταγωγής. Από το όνομά της και αυτά των παιδιών της, υποθέτουμε ότι μπορεί να ήταν κόρη του Λέοντα Α΄ της Γαλικίας-Βολυνίας ή του αδελφού του Σβαρν μεγάλου δούκα της Λιθουανίας. Είχε τέκνα:
* Μπολέσλαφ 1276/78-1328, δούκας του Τόσεκ, αρχιεπίσκοπος του Έστεργκομ.
* Βλάντισλαφ 1277/83-1352, δούκας του Κόζλε, Μπύτομ, Τόσεκ, Σέβιες.
* Σιεμόβιτ 1292-1342, δούκας του Μπύτομ, Γκλιβίτσε.
* Μαρία 1295-1317, παντρεύτηκε τον Κάρολο Α΄ των Καπετιδών-Ανζού βασιλιά της Ουγγαρίας.
* Γεώργιος 1300-1327, δούκας του Μπύτομ.
* Μιέσκο π.1305-1344, δούκας του Σέβιες, επίσκοπος της Νίτρα, του Βέσπρεμ.

Η μεγάλη διαφορά ηλικίας μεταξύ των πρώτων τέκνων από τα τελευταία δίνει την εντύπωση ότι ο Καζιμίρ είχε και δεύτερη σύζυγο, αλλά οι πηγές δεν αναφέρουν κάτι τέτοιο, έτσι οι περισσότεροι ιστορικοί θεωρούν ότι είχε μόνο την Ελένη.

## Πηγές
* J. Horwat, Helena, [in:] A. Barciak (ed.), Książęta i księżne Górnego Śląska, Katowice 1995, pp. 47–48.

Κατηγορία:Οίκος των Πιαστ-Σιλεσίας
Σαρλίν Γουόρεν-Πιου

Η  **Σαρλίν Γουόρεν-Πιου** (*Charlene Evelyn Dolly Warren-Peu* , γεννήθηκε στις 9 Ιουνίου 1979)  είναι πολιτικός των Πίτκαιρν, η οποία υπηρέτησε ως δήμαρχος των Νήσων Πίτκαιρν από το 2020 έως τις 31 Δεκεμβρίου 2022. Είναι η πρώτη γυναίκα που κατέχει τη θέση σε μόνιμη βάση. Υπηρέτησε προηγουμένως ως Αντιδήμαρχος και ήταν μέλος του Νησιωτικού Συμβουλίου. 

## Βιογραφία
Η Γουόρεν-Πιου γεννήθηκε στις Νήσους Πίτκαιρν και γονείς της είναι ο Τζέι Γουόρεν και η Κάρολ Γκρέις Κρίστιαν.  Είναι απόγονος της όγδοης γενιάς των πρωταγωνιστών της ανταρσίας του Μπάουντι του 1789, οι οποίοι εγκαταστάθηκαν πρώτοι και στα νησιά Πίτκαιρν.  Διαχειρίζεται το ταχυδρομείο του νησιού, διευθύνει επίσης ένα κατάλυμα φιλοξενίας για τους επισκέπτες και παράγει μέλι με τον σύζυγό της Βέιν Γουόρεν-Πιου, ο οποίος κατάγεται από τα Νησιά Κουκ. Το ζευγάρι έχει πέντε παιδιά.  

Η Γουόρεν εξελέγη στο Νησιωτικό Συμβούλιο στις εκλογές του 2013. Εκλέχθηκε Αντιδήμαρχος το 2015 και επανεκλέχθηκε στη θέση το 2017. Στις γενικές εκλογές του 2019, εξελέγη δήμαρχος, πετυχαίνοντας σαρωτική νίκη.  

## Παραπομπές


Γουροεν Πιου, Σαρλιν
Μπολέσλαφ του Τόσεκ

Ο **Μπολέσλαφ**, πολων. Bolesław Toszecki (1276/78 - Δεκέμβριος 1328) από τον Οίκο των Πιαστ-Σιλεσίας ήταν δούκας του Τόσεκ (από το 1303, επίσημα από το 1315) και αρχιεπίσκοπος του Έστεργκομ (από το 1321).

## Βιογραφία
Ήταν ο πρωτότοκος γιος του Καζιμίρ δούκα του Μπύτομ, Οπόλε και της Ελένης, ίσως κόρης του Λέοντα Α΄ της Γαλικίας-Βολυνίας.

Από τον πατέρα του προορίστηκε για εκκλησιαστική σταδιοδρομία, παρά το γεγονός ότι ήταν ο πρωτότοκος. Ήδη από το 1294 διορίστηκε *Σχολαστικός* (Εκπαιδευτικός) της Κρακοβίας και το 1297 έλαβε τον τίτλο του μέλους του Συλλόγου (canon) του καθεδρικού του Βρότσλαφ. Μία βούλα του πάπα Ιωάννη ΚΒ΄ αναφέρεται στην "εμβρίθειά του στις επιστήμες". Ο Ούγγρος ιστορικός Άνταλ Πορ θεωρεί ότι ταυτίζεται με τον ομώνυμό του κοσμήτορα του Οπόλε, που λειτούργησε ως πρύτανης των υπερορινών (ultramontani, μη Ιταλών) φοιτητών στο Πανεπιστήμιο της Πάδουας το 1308. Ο Πολωνός ιστορικός Στανίσλαφ Σρόκα αντιτίθεται σε αυτό, λέγοντας ότι ο Μπολέσλαφ ίσως ήταν φοιτητής σε κάποιο πανεπιστήμιο της Ιταλίας, καθώς ήταν ικανός στην Ιταλική γλώσσα και αργότερα έκανε διπλωματικές αποστολές στην Ιταλία.

## Παραπομπές


## Πηγές
* Barcs, Eszter (2003). "Piast Boleszló [Boleslaus Piast]". In Beke, Margit (ed.). Esztergomi érsekek 1001–2003 [Archbishops of Esztergom 1001–2003] (in Hungarian). Szent István Társulat. pp. 151–156. ISBN 963-361-472-4.
* Engel, Pál (1996). Magyarország világi archontológiája, 1301–1457, I. [Secular Archontology of Hungary, 1301–1457, Volume I] (in Hungarian). História, MTA Történettudományi Intézete. ISBN 963-8312-44-0.
* Sroka, Stanisław (1994). "Egy lengyel származású főpap a 14. századi Magyarországon. Boleszló esztergomi érsek (1321–1328) [A prelate of Polish origin in 14th century Hungary. Boleslo, Archbishop of Esztergom (1321–1328)]". Aetas. AETAS Könyv- és Lapkiadó Egyesület. 9 (1): 89–101.

Κατηγορία:Οίκος των Πιαστ-Σιλεσίας
Λόρα Κλαρκ

Η **Λόρα Κλαρκ** (Laura Clarke) είναι η σημερινή Βρετανίδα Ύπατη Αρμοστής στη Νέα Ζηλανδία, η οποία υπηρέτησε ως Κυβερνήτρια των Πίτκαιρν από τις 25 Ιανουαρίου 2018 έως τις 7 Ιουλίου 2022.

## Βιογραφικό και καριέρα
Προτού αναλάβει κυβερνήτρια, εργάστηκε ως επικεφαλής του Παραρτήματος Νότιας Ασίας στο υπουργείο Εξωτερικών της Βρετανίας και ως πολιτική σύμβουλος στην κυβέρνηση της Πρετόρια, στη Νότια Αφρική και στο βρετανικό υπουργείο Δικαιοσύνης.

Τον Νοέμβριο του 2018 η Ύπατη Αρμοστεία της Βρετανίας προσέλαβε τον πρώτο σύμβουλο Μάορι και διδάσκαλο ξένης γλώσσας για την Κλαρκ, καθώς η γλώσσα των αυτοχθόνων της Νέας Ζηλανδίας ομιλείται γενικά μαζί με τα αγγλικά.

Ο σύζυγος της Κλαρκ είναι Νεοζηλανδός.

## Παραπομπές


Κατηγορία:Κυβερνήτες των Νήσων Πίτκαιρν
Κατηγορία:Βρετανοί διπλωμάτες
Λαγκάδα Καλαμάτας

Η **Λαγκάδα** - **Δημητρακοπουλέικα** Καλαμάτας είναι οικισμός της Περιφερειακής Ενότητας Μεσσηνίας, στην Περιφέρεια Πελοποννήσου, με πληθυσμό 19 κατοίκων, σύμφωνα με την Απογραφή του 2011. Διοικητικά ανήκει στην Κοινότητα Ασπροχώματος και υπάγεται στη Δημοτική Ενότητα Καλαμάτας, του Δήμου Καλαμάτας.

## Διοικητικές μεταβολές

* 09-05-2011, αναγνώριση του οικισμού Λαγκάδα - Δημητρακοπουλέικα και προσάρτησή του στο Δήμο Καλαμάτας.

## Εξωτερικοί σύνδεσμοι

* Δήμος Καλαμάτας

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Καλαμάτας
Βλάντισλαφ του Μπύτομ

Ο **Βλαντύσλαφ**, πολων. Władysław bytomski (1277/83 - 8 Σεπτεμβρίου 1352) από τον Οίκο των Πιαστ-Σιλεσίας ήταν δούκας του Κόζλε (1303-34), του Μπύτομ (από το 1316), του Τόσεκ (από το 1329) και του Σιβίες (1328-37).

## Βιογραφία
Ήταν ο δευτερότοκος γιος του Καζιμίρ δούκα του Μπύτομ, Οπόλε και της Ελένης, ίσως κόρης του Λέοντα A΄ της Γαλικίας. 

## Οικογένεια
Νυμφεύτηκε πρώτα το 1308 τη Βεατρίκη των Ασκάνια (π.1270-1316), κόρη του Όθωνα Ε΄ μαργράβου του Βρανδεμβούργου-Ζάλτσβεντελ και είχε τέκνα:
* Καζιμίρ π.1312-1347, δούκας του Κόζλε.
* Ευφημία π.1313;-1378, παντρεύτηκε τον Κορράδο Α΄ των Πιαστ-Σιλεσίας-Γκλόγκουφ δούκα της Ολεσνίτσα, Ζάγκαν, Στσινάβα, Γκνιέζνο, Κάλις.

Το 1328 ο Βλαντύσλαφ έκανε δεύτερο γάμο, με τη Λουντγκάρντα (π.1310-1362), κόρη του Ερρίκου Β΄ κυρίου του Μεκλεμβούργου και είχε τέκνα:
* Αγνή π.1328-1362, ηγουμένη στο αββαείο της Τσεμπνίτσα.
* Αικατερίνη 1329/30-1377 ή μετά, ηγουμένη στο αββαείο της Τσεμπνίτσα. 
* Μπολέσλαφ 1330-1355, δούκας του Κόζλε, Μπύτομ.
* Βεατρίκη π.1335-1364, παντρεύτηκε το 1357 τον Μπέρτολντ κόμη του Χάτντεγκ.
* Ελέντσα απεβ. 1339, μοναχή στο Ρατσίμπους.
* ένας γιος 1337-1355, απεβ. 18 ετών.

## Πηγές
* Marek, Miroslav. "Complete Genealogy of the House of Piast". Genealogy.EU.

## Παραπομπές


Κατηγορία:Οίκος των Πιαστ-Σιλεσίας
Καζιμίρ του Κόζλε

Ο **Καζιμίρ**, πολων. Kazimierz kozielski (π.1312 - ως τις 2 Μαρτίου 1347) από τον Οίκο των Πιαστ-Σιλεσίας ήταν δούκας του Κόζλε (από το 1336).

## Βιογραφία
Ήταν ο πρωτότοκος γιος του Βλαντύλσαφ δούκα του Μπύτομ, Τόσεκ, Σέβιες και της Βεατρίκης των Ασκάνια, κόρης του Όθωνα Ε΄ δούκα του Βρανδεμβούργου-Ζάλτσβεντελ.

To 1336, έπειτα από το τέλος του Λέσεκ δούκα του Ρατσίμπους, Κόζλε (εξαδέλφου του πατέρα του, άτεκνου) το Κόζλε επέστρεψε στο Μπύτομ, σύμφωνα με τους όρους της υποθήκης που είχε τεθεί τέσσερα έτη πριν. Ωστόσο ο Βλαντύσλαφ πιέστηκε να δώσει αμέσως την περιοχή στον πρωτότοκο Καζιμίρ. 

Το μόνο που γνωρίζουμε κατά τη διακυβέρνησή του είναι ότι, εξαιτίας της σπατάλης του και των τεραστίων χρεών, έπαυσε να πληρώνει την *εισφορά του Αγ. Πέτρου* στον πάπα και, ως συνέπεια, αφορίστηκε από αυτόν.

Δεν νυμφεύτηκε και στις 2 Μαρτίου 1347 είχε ήδη αποβιώσει.

## Πηγές
* Jasiński, Kazimierz (2007). Rodowód Piastów śląskich (in Polish). Kraków: Avalon. p. 543.

## Παραπομπές σε πηγές


Κατηγορία:Οίκος των Πιαστ-Σιλεσίας
Ιωάννης Γ΄ του Οσβιέντσιμ

Ο **Ιωάννης Γ΄**, πολων. Jan III oświęcimski (1366 - 19 Αυγούστου 1405) από τον Οίκο των Πιαστ-Σιλεσίας-Οπόλε ήταν δούκας του Οσβιέντσιμ (από το 1376).

## Βιογραφία
Ήταν ο μονος γιος του Ιωάννη Β΄ δούκα του Οσβιέντσιμ και της Χέντβιχ, κόρη του Λουδοβίκου Α΄ του *Δικαίου*, δούκα του Μπζεγκ.

## Οικογένεια
Νυμφεύτηκε το 1394 τη Γιαντβίγκα/Χέντβιχ των Γκεντιμινιδών, κόρη του Αλγκίρντας μεγάλου δούκα της Λιθουανίας. Δεν απέκτησαν απογόνους.

## Παραπομπές


## Πηγές
* Marek, Miroslav. "Complete Genealogy of the House of Piast". Genealogy.EU.
* Cawley, Charles, SILESIA, Medieval Lands database, Foundation for Medieval Genealogy.

## Εξωτερικοί σύνδεσμοι
* 

Κατηγορία:Οίκος των Πιαστ-Σιλεσίας